**SSMK -tekniikka**

**SILMÄILE** - Silmäile läpi opittava asia. Lue otsikot, tummennetut sanat, kuvatekstit ja katso kuvat. Näin saat kokonaiskuvan opittavasta asiasta.  
  
**SYVENNY** - Syvenny opittavaan asiaan. Lue huolella opiskeltava kokonaisuus, tee muistiinpanoja, ajatuskarttoja tai alleviivaa tärkeimmät asiat.  
  
**MUISTELE** - Muistele syventymisvaiheen jälkeen, mitä opittavasta asiasta kerrottiin. Tämän voi tehdä esimerkiksi jokaisen kappaleen jälkeen. Mieti, mitkä olivat tärkeimmät asiat. Jos et muista, palaa kappaleeseen ja opiskele ne kohdat uudelleen. Tämä on tärkeä vaihe opiskelun kannalta ja antaa sinulle palautteen opiskelustasi.  
  
**KERTAA** - Kertaa opiskeltava kokonaisuus. Tämä olisi parasta tehdä jonkin aikaa opiskelun jälkeen esimerkiksi myöhemmin illalla tai seuraavana aamuna ennen kouluun lähtöä. Kertauksessa voit käyttää apuna muistiinpanojasi, otsikoita, kuvia ja kuvatekstejä.